కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రహానెకి మళ్లీ మొండిచేయి.. సుందర్‌కి ఛాన్స్
శ్రీలంకతో రెండో వన్డేలో అజింక్య రహానెకి ఛాన్స్ ఇవ్వాలన్న మాజీ క్రికెటర్ సౌరవ్ గంగూలీ సూచనని టీమిండియా
TNN | Updated:
Dec 13, 2017, 11:44AM IST
రహానెకి మళ్లీ మొండిచేయి.. సుందర్‌కి ఛాన్స్
శ్రీలంకతో రెండో వన్డేలో అజింక్య రహానెకి ఛాన్స్ ఇవ్వాలన్న మాజీ క్రికెటర్ సౌరవ్ గంగూలీ సూచనని టీమిండియా మేనేజ్‌మెంట్ బుధవారం పక్కన పెట్టింది. గత ఆదివారం ముగిసిన తొలి వన్డేలో టాప్ ఆర్డర్ విఫలమవడానికి కారణం అజింక్య రహానె లాంటి సీనియర్ బ్యాట్స్‌మెన్ జట్టులో లేకపోవడమేనని అభిప్రాయపడిన గంగూలీ.. కనీసం మొహాలి వన్డేలోనైనా అతనికి ఛాన్సివ్వాలని సూచించాడు.
కానీ.. రహానెని జట్టులో ప్రత్యామ్నాయ ఓపెనర్‌గా మాత్రమే చూస్తున్నామని తొలి వన్డే అనంతరం చెప్పిన టీమిండియా తాత్కాలిక కెప్టెన్ రోహిత్ శర్మ.. ఆ మాటకే కట్టుబడ్డాడు. దీంతో మొహాలి వన్డేలోనూ శిఖర్ ధావన్, రోహిత్ శర్మ ఓపెనర్లుగా ఉండటంతో రహానె రిజర్వ్ బెంచ్‌కే పరిమితం కావాల్సి వచ్చింది. అయితే.. అనూహ్యంగా తొలి వన్డేలో బంతితో అవకాశం దక్కపోయినా.. బ్యాట్‌తో ఫర్వాలేదనిపించిన కుల్దీప్ ‌యాదవ్‌ని రెండో వన్డేలో తుది జట్టు నుంచి తప్పించి వాషింగ్టన్‌ సుందర్‌కి అరంగేట్రం అవకాశాన్ని కెప్టెన్ కల్పించాడు.
తమిళనాడుకి చెందిన ఈ 18 ఏళ్ల యువ ఆల్‌రౌండర్ ఐపీఎల్‌లో మెరుగైన ప్రదర్శనతో వెలుగులోకి వచ్చాడు. తొలుత సెలక్టర్లు వన్డే జట్టులోకి సుందర్‌ని ఎంపిక చేయలేదు. కేవలం శ్రీలంకతో టీ20 సిరీస్‌కి మాత్రమే ఎంపిక చేశారు. కానీ.. ఆల్‌రౌండర్ కేదార్ జాదవ్ సిరీస్‌కి ముందు గాయపడటంతో అతనికి సెలక్టర్ల నుంచి వన్డేలకి పిలుపొచ్చింది.
We have a new kid on the block. Washington Sundar is all set to make his ODI debut here in Mohali #TeamIndia #INDvSL pic.twitter.com/VxquVkgSIa
— BCCI (@BCCI) December 13, 2017
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.